Hysbysiad Preifatrwydd Iechyd Galwedigaethol Prifysgol Bangor

Prifysgol Bangor yw'r Rheolydd Data ac mae wedi ymrwymo i warchod hawliau unigolion yn unol â'r Rheoliad Diogelu Data Cyffredinol (GDPR).

Bydd y Gwasanaeth Iechyd Galwedigaethol yn casglu, yn prosesu ac yn storio data personol yn ymwneud â gweithwyr Prifysgol Bangor, gan gydymffurfio â'r Rheoliad Diogelu Data Cyffredinol, yn ogystal â pholisi Prifysgol Bangor.

Rydym yn casglu, yn prosesu ac yn storio gwybodaeth sy'n cynnwys*:*

* Gwybodaeth bersonol (megis enw, rhif yswiriant gwladol)
* Nodweddion (megis ethnigrwydd, cenedligrwydd, gwlad enedigol)
* Swyddi blaenorol a phresennol
* Gwybodaeth iechyd

Gan bwy y byddwn yn casglu gwybodaeth:

* Adnoddau Dynol
* Rheolwyr
* Gweithwyr
* Gweithwyr iechyd proffesiynol eraill (e.e. Meddyg Teulu, Arbenigwr, Ffisiotherapydd).

Sut y byddwn yn casglu gwybodaeth:

* Post
* E-bost
* Ar lafar (Naill ai dros y ffôn neu wyneb yn wyneb)
* Holiaduron Iechyd
* Asesiad Iechyd (e.e. asesiad croen, neu asesiad resbiradol)

Sail Gyfreithlon Prosesu Gwybodaeth

* Mae'n ofynnol yn ôl Erthygl 6 (3) y Rheoliad Diogelu Data Cyffredinol i ni brosesu eich data personol er mwyn cydymffurfio â deddfwriaeth y Deyrnas Unedig o dan Ddeddf Iechyd a Diogelwch yn y Gwaith 1974.
* Mae erthygl 9 y Rheoliad Diogelu Data Cyffredinol yn nodi bod prosesu gwybodaeth yn angenrheidiol at ddibenion meddygaeth ataliol neu alwedigaethol, asesu gallu'r gweithiwr i weithio, gwneud diagnosis meddygol, darparu triniaeth neu ofal iechyd a chymdeithasol, neu reoli systemau iechyd a gofal cymdeithasol.

Defnyddir y wybodaeth:

* I gydymffurfio â'r gofyniad cyfreithiol i storio data Iechyd sy'n ymwneud â chanlyniadau iechyd o dan ddeddfwriaeth Gwyliadwriaeth Iechyd.
* I ddarparu gwybodaeth rheoli o ran ffitrwydd i weithio,

Rydym yn cadw data am: -

* 40 mlynedd o ddyddiad y cofnod diwethaf mewn perthynas â Gwyliadwriaeth Iechyd oherwydd bod cyfnod hir o amser rhwng amlygiad a dechrau'r salwch fel arfer.
* Cedwir manylion atgyfeiriadau a wneir gan reolwyr am 6 mlynedd ar ôl gadael cyflogaeth y brifysgol neu hyd nes y bydd yr unigolyn yn 75 oed (pa un bynnag fydd gyntaf) fel yr argymhellir gan Gymdeithas Feddygol Prydain

Sut y bydd fy ngwybodaeth yn cael ei storio?

Bydd eich cofnodion yn cael eu storio yn unol â'r drefn ar gyfer storio cofnodion meddygol mewn system ffeilio bapur sy'n cydymffurfio â Rheoliad Diogelu Data Cyffredinol 2018 a pholisi storio cofnodion meddygol Cymdeithas Feddygol Prydain.

Gyda phwy y rhennir fy ngwybodaeth?

Mae'r wybodaeth y byddwn yn gofyn amdani ac yn ei chofnodi yn ddata personol sensitif gan y byddwn yn gofyn i chi ddatgelu data personol (e.e. dyddiad geni, rhif yswiriant gwladol) a gwybodaeth iechyd. Mae angen y wybodaeth hon arnom gan fod rhwymedigaeth gyfreithiol ar eich cyflogwr i sicrhau iechyd a diogelwch eu gweithwyr yn y gwaith ac i ystyried unrhyw addasiadau y gall fod angen eu gwneud i gefnogi eich gallu i weithio. Efallai y caiff eich data ei rannu o fewn y tîm Iechyd Galwedigaethol e.e. swyddogion gweinyddol, clinigwyr, a hynny ar sail “angen gwybod” er mwyn rheoli eich achos.

Beth yw eich hawliau?

Mae gennych hawl i weld unrhyw wybodaeth sydd gennym amdanoch yn eich cofnod iechyd (galwedigaethol). I wneud hynny, gallwch ofyn am gopïau o'r wybodaeth sydd yn ein meddiant drwy ofyn am ffurflen gais mynediad at ddata sydd ar gael ar y tudalennau gwe canlynol:

[https://www.bangor.ac.uk/governance-and-compliance/dataprotection/DPRequest.php.cy](https://www.bangor.ac.uk/planning/dataprotection/DPRequest.php.en)

Os ydych chi'n credu bod unrhyw ran o'r wybodaeth sydd yn ein meddiant yn anghywir neu'n gamarweiniol, gallwch ofyn am roi diwygiad ynghlwm wrth y cofnod iechyd.

Mae gennych hawl i dynnu’ch cydsyniad yn ôl unrhyw bryd am unrhyw reswm. Dylech sicrhau fod y Gwasanaeth Iechyd Galwedigaethol wedi cael gwybod hynny.

Yn achos cais i ddileu gwybodaeth, gall fod yn gyfreithlon ei gadw (e.e. os oes ei hangen i gydymffurfio'n gyfreithiol)